CELEX: 62007CA0139
Language: ro
Date: 2010-06-29 00:00:00
Title: Cauza C-139/07 P: Hotărârea Curții (Marea Cameră) din 29 iunie 2010 — Comisia Europeană/Technische Glaswerke Ilmenau GmbH, Republica Finlanda, Regatul Suediei [Recurs — Acces la documentele instituțiilor — Regulamentul (CE) nr. 1049/2001 — Documente aferente procedurilor de control al ajutoarelor de stat — Excepție privind protecția obiectivelor activităților de anchetă — Obligație a instituției în cauză de a aprecia în mod concret și individual conținutul documentelor menționate în cererea de acces]

28.8.2010   
            
            
               RO
            
            
               Jurnalul Oficial al Uniunii Europene
            
            
               C 234/2
            
         Hotărârea Curții (Marea Cameră) din 29 iunie 2010 — Comisia Europeană/Technische Glaswerke Ilmenau GmbH, Republica Finlanda, Regatul Suediei
   (Cauza C-139/07 P) (1)
   
   (Recurs - Acces la documentele instituțiilor - Regulamentul (CE) nr. 1049/2001 - Documente aferente procedurilor de control al ajutoarelor de stat - Excepție privind protecția obiectivelor activităților de anchetă - Obligație a instituției în cauză de a aprecia în mod concret și individual conținutul documentelor menționate în cererea de acces)
   2010/C 234/02
   Limba de procedură: germana
   
      Părțile
   
   
      Recurentă: Comisia Europeană (reprezentanți: V. Kreuschitz, P. Aalto și C. Docksey, agenți)
   
      Celelalte părți în proces: Technische Glaswerke Ilmenau GmbH (reprezentanți: C. Arhold și N. Wimmer, Rechtsanwälte), Republica Finlanda (reprezentant: J. Heliskoski, agent), Regatul Suediei (reprezentanți: K. Wistrand, S. Johannesson și K. Petkovska, agenți)
   
      Intervenient în susținerea părții Technische Glaswerke Ilmenau GmbH: Regatul Danemarcei (reprezentant: B. Weis Fogh, agent)
   
      Obiectul
   
   Recurs declarat împotriva hotărârii Tribunalului de Primă Instanță (Camera a cincea) din 14 decembrie 2006 în cauza T-237/02, Technische Glaswerke Ilmenau/Comisie, de anulare a deciziei Comisiei din 28 mai 2002, în măsura în care aceasta refuză recurentei accesul la documente privind procedura de investigare a ajutoarelor de stat care i-au fost acordate — Aplicarea Regulamentului (CE) nr. 1049/2001 la documente privind procedura de investigare a ajutoarelor de stat — Obligația instituției în cauză de a aprecia în mod concret și individual conținutul documentelor menționate în cererea de acces
   
      Dispozitivul
   
   
               1.
            
            
               Anulează punctele 1 și 3 din dispozitivul Hotărârii Tribunalului de Primă Instanță al Comunităților Europene din 14 decembrie 2006, Technische Glaswerke Ilmenau/Comisia (T-237/02).
            
         
               2.
            
            
               Respinge acțiunea formulată în fața Tribunalului de Primă Instanță al Comunităților Europene având ca obiect anularea Deciziei Comisiei Comunităților Europene din 28 mai 2002 în măsura în care prin aceasta se refuză accesul la documentele aferente procedurilor de control al ajutoarelor de stat acordate în favoarea Technische Glaswerke Ilmenau GmbH.
            
         
               3.
            
            
               Technische Glaswerke Ilmenau GmbH suportă propriile cheltuieli de judecată, precum și cheltuielile de judecată efectuate de Comisia Europeană atât în primă instanță, cât și în prezentul recurs.
            
         
               4.
            
            
               Regatul Danemarcei, Republica Finlanda și Regatul Suediei suportă propriile cheltuieli de judecată.
            
         
      (1)  JO C 140, 23.6.2007.